CELEX: C2004/118/51
Language: da
Date: 2004-04-30 00:00:00
Title: Domstolens kendelse (Fjerde Afdeling) af 31. marts 2004 i sag C-51/03, straffesagen mod Nicoleta Maria Georgescu (anmodning om præjudiciel afgørelse fra Amtsgericht Löbau) (Forordning (EF) nr. 539/2001 — lande, for hvilke fritagelsen for visumkravet er udsat indtil Rådet træffer anden afgørelse — udsættelsens rækkevidde — Domstolens inkompetence)

30.4.2004   
            
            
               DA
            
            
               Den Europæiske Unions Tidende
            
            
               C 118/28
            
         
      DOMSTOLENS KENDELSE
   
   (Fjerde Afdeling)
   af 31. marts 2004
   i sag C-51/03, straffesagen mod Nicoleta Maria Georgescu (anmodning om præjudiciel afgørelse fra Amtsgericht Löbau) (1)
   
   (Forordning (EF) nr. 539/2001 - lande, for hvilke fritagelsen for visumkravet er udsat indtil Rådet træffer anden afgørelse - udsættelsens rækkevidde - Domstolens inkompetence)
   (2004/C 118/51)
   Processprog: tysk
   I sag C-51/03, angående en anmodning, som Amtsgericht Löbau i medfør af artikel 234 EF har indgivet til Domstolen for i den for nævnte ret verserende straffesag mod Nicoleta Maria Georgescu at opnå en præjudiciel afgørelse vedrørende fortolkningen af Rådets forordning (EF) nr. 539/2001 af 15. marts 2001 om fastlæggelse af listen over de tredjelande, hvis statsborgere skal være i besiddelse af visum ved passage af de ydre grænser, og listen over de tredjelande, hvis statsborgere er fritaget for dette krav (EFT L 81, s. 1), har Domstolen (Fjerde Afdeling), sammensat af afdelingsformanden, J.N. Cunha Rodrigues (refererende dommer), og dommerne J.-P. Puissochet og F. Macken, generaladvokat: C. Stix-Hackl, justitssekretær: R. Grass, den 31. marts 2004 afsagt kendelse, hvis konklusion lyder således:
   De Europæiske Fællesskabers Domstol har åbenbart ikke kompetence til at besvare det spørgsmål, der er forelagt af Amtsgericht Löbau (Tyskland) ved kendelse afsagt den 21. oktober 2002.
   
      (1)  EFT C 112 af 10.5.2003.